**Splošni pogoji licitacije**

Svetujemo vam, da pred licitiranjem pazljivo preberete spodaj navedene pogoje poslovanja. S sodelovanjem v licitaciji namreč izražate svoje strinjanje z navedenimi pogoji. Če se s pogoji ne strinjate, vas prosimo, da v licitaciji ne sodelujete.

**1. Uporaba Splošnih pogojev licitacije**

Spodaj navedeni Splošni pogoji licitacije se uporabljajo za vse pravne in fizične osebe (v nadaljevanju: **uporabnik**), ki obiščejo in podajo ponudbo na Facebook strani KUD Štefan Romih Črešnjevec (v nadaljevanju: **ponudnik**). Uporabljajo se v času veljavnosti teh Splošnih pogojev licitacije oziroma v času poteka licitacij na Facebook strani ponudnika.

S sodelovanjem v licitaciji uporabnik potrjuje, da je v celoti seznanjen s Splošnimi pogoji licitacije in se z njimi strinja.

**2. Podatki o ponudniku in komunikacija s ponudnikom**

Ponudnik in njegov sedež: KUD Štefan Romih Črešnjevec,Črešnjevec 41, 2310 Slov. Bistrica. Elektronski naslov, na katerem lahko uporabniki podajo ugovore, pripombe in vprašanja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Uporabniki lahko vsak delavnik med 9.00 in 17.00 uro pridobijo informacije tudi na telefonski številki 031 480 115.

**3. Vsebina oziroma predmet licitacije**

Licitacija se izvaja za slike ponudnika, ki jih ta ponudi za licitacijo na Facebook strani KUD Štefan Romih Črešnjevec. Značilnosti licitirane slike (npr. velikost, mere ipd.) so navedene pri opisu slike. Napake pri opisu niso izključene.

**4. Opis in potek licitacije**

Licitacija preko Facebook strani KUD Štefan Romih Črešnjevec je dražba oz. tekmovanje, kjer uporabniki oddajo svojo najvišjo ponudbo za nakup slike, ki je na licitaciji.

Uporabnik v komentar pod fotografijo slike, ki je na licitaciji, napiše svojo ponudbo – znesek, ki ga je pripravljen plačati za dotično sliko. Ta mora biti vsaj za 1 euro višji od izklicne cene predmeta oziroma ponudbe, ki jo je dal predhodni ponudnik.

Zmagovalec je uporabnik, ki v danem časovnem intervalu ponudi najvišji znesek kupnine.

Po poteku licitacije ponudnik pregleda prejete ponudbe, poišče najvišjo ponudbo za posamezno sliko, ki je bila oddana in določi zmagovalca.

Uporabnik lahko istočasno sodeluje pri dražbi več različnih izdelkov, svojo ponudbo pa mora podati posebej za vsakega od njih.

Licitacijo se vedno zaključi s prodajo izdelka enemu -zmagovalcu. Drugi uporabniki do nakupa izdelka pod enakimi pogoji niso upravičeni, četudi so v licitaciji sodelovali.

V kolikor najboljši ponudnik do navedenega datuma ne poravna izlicitiranega zneska za sliko, se slika ponudbi drugemu najboljšemu .

Zmagovalec bo objavljen na Facebook strani KUD Štefan Romih Črešnjevec. Prav tako bo o tem obveščen s strani ponudnika preko zasebnega Facebook sporočila, najkasneje v enem dnevu po zaključku licitacije.

V kolikor najboljši ponudnik do navedenega datuma ne poravna izlicitiranega zneska za sliko, se slika ponudbi drugemu najboljšemu ponudniku.

**5. Cene, plačilni pogoji in dostava**

Zmagovalec licitacije izvede plačilo zlicitirane slike na način:

1.     Znesek svoje ponudbe nakaže na račun Osnovna šola dr. Jožeta Pučnika Črešnjevec, Črešnjevec 47, 2310 Slovenska Bistrica

TRR: 01313-6030680289 (IBAN prejemnika SI56 0131 3603 0680 289)

Sklic: X (namesto X se napiše številka in ime zlicitirane slike).

Po plačilu zlicitirane slike, jo novi lastnik prevzame osebno ali drugače. Stroški prevzema slike so na strani uporabnika

Cene, ki jih posamezni izdelki dosežejo na licitaciji, niso enake maloprodajnim cenam na trgu za iste izdelke.

Denar od licitacije slik bo v celoti namenjen šolskemu skladu za potrebe učencev OŠ dr. Jožeta Pučnika Črešnjevec.

Za licitirane izdelke velja možnost vračila in odstopa od pogodbe po Zakonu o varstvu potrošnikov. V skladu z Zakonom o varstvu potrošnikov bo ponudnik uporabniku, ki izkoristi pravico do odstopa, vrne vsa opravljena plačila, neposreden strošek vračila blaga pa bremeni uporabnika.

**6. Izključitev odgovornosti**

Licitacije, ki jih organizira ponudnik niso pod domeno družbenega omrežja Facebook. Facebook licitacije ne sponzorira, je ne podpira ali upravlja, temveč je le njen gostitelj.

**7. Politika zasebnosti**

Pri nakupu zlicitirane slike uporabnik navede naslednje osebne podatke: ime in priimek, elektronski naslov in po potrebi telefonsko številko. Drugi podatki so neobvezni in jih lahko uporabnik posreduje ponudniku po lastni presoji.

Ponudnik ima pravico, da uporablja in obdeluje zbrane osebne podatke kupcev za potrebe:

- izpolnitve naročila

- obveščanje o ponudbi, novostih in ugodnostih,
- obveščanje o poslanih pošiljkah,
- pošiljanje drugega reklamnega gradiva.

Navedene podatke lahko ponudnik obdeluje za lastne potrebe do pisnega preklica privolitve posameznika oz. do časa, ko podatki ne bodo več služili svojemu namenu. V času upravljanja osebnih podatkov ima posameznik možnost vpogleda in posodobitve podatkov v zbirki ter lahko od upravljavca portala zahteva trajno ali začasno prenehanje uporabe njegovih osebnih podatkov oz. izbris iz zbirke. Ponudnik se zavezuje, da bo vse podatke uporabnika, ki se v skladu z Zakonom o varstvu osebnih podatkov in drugimi predpisi o varovanju osebnih podatkov štejejo za osebne podatke, varoval in z njimi razpolagal na način in po postopkih, določenih v Zakonu o varstvu osebnih podatkov in teh Splošnih pogojih licitacije.

**8. Končne določbe**

Če je katera od določb Splošnih pogojev licitacije neveljavna iz kakršnega koli razloga, ta neveljavnost ne bo vplivala na druge določbe Splošnih pogojev licitacije. V takšnem primeru se bo neveljavna določba smatrala za neobstoječo in se bodo Splošni pogoji licitacije uporabljali brez te določbe.

Za Splošne pogoje licitacije in za pravna razmerja med uporabniki in ponudnikom se uporablja pravo Republike Slovenije. Za reševanje morebitnih sporov bo pristojno sodišče v Mariboru.

Splošni pogoji licitacije začnejo veljati z dnem začetka licitacije\_\_\_\_\_\_\_\_\_in veljajo do preklica.